**ENKEL SAMARBEIDSAVTALE**

**(for prosjekt som** **ikkje har behov for å regulere eigarskap og bruk av prosjektresultat)**

**1 Generelle føresegner – forholdet til Forskingsrådet**

Forskingsrådet har tildelt midlar til gjennomføring av FoU-prosjektet [...], heretter kalla «prosjektet». I samband med dette er det inngått kontrakt mellom [...], heretter kalla «den prosjektansvarlege», og Forskingsrådet.

FoU-kontrakten føreset at samarbeidspartnaren gjennomfører prosjektet i samarbeid med den prosjektansvarlege og stiller til rådvelde dei nødvendige ressursane, jf. punkt 2, og at den prosjektansvarlege inngår ein samarbeidsavtale med samarbeidspartnarane.

FoU-kontrakten mellom Forskingsrådet og den prosjektansvarlege skal gjelde tilsvarande i forholdet mellom den prosjektansvarlege og samarbeidspartnaren dersom ikkje anna følgjer av samarbeidsavtalen. FoU-kontrakten blir lagd ved som vedlegg 1.

Forskingsrådet blir gitt rett til å utøve rettane til den prosjektansvarlege mot samarbeidspartnaren etter samarbeidsavtalen så langt det er nødvendig for utøvinga av rettane til Forskingsrådet etter FoU-kontrakten.

Ved eventuell motstrid mellom FoU-kontrakten og denne samarbeidsavtalen skal FoU-kontrakten gå framom.

**2 Bidraga frå samarbeidspartnaren til prosjektet**

Samarbeidspartnaren pliktar å bidra til gjennomføring av prosjektet og oppfylling av FoU-kontrakten med Forskingsrådet i samsvar med dei oppgåvene og forpliktingane som går fram av denne samarbeidsavtalen.

**[namn på verksemda, organisasjonsnummer], heretter «samarbeidspartnaren»,**

forpliktar seg i samsvar med den prosjektansvarlege for prosjektet til å delta/bidra som følgjer:

[beskriving av bidraget (resultatansvar, milepælar mv.) – blir eventuelt tatt inn i eige vedlegg. Beskrivinga må samsvare med prosjektbeskrivinga og framdriftsplanen for kontrakten.]

Under dette vil samarbeidspartnaren stille følgjande faglege ressursar til rådvelde:

[namn, stilling, stillingsbrøk, tidsperiode]

Arbeidsoppgåvene vedkommande har i prosjektet, går fram av vedlegg 1.

I tillegg til eigen arbeidsinnsats bidrar samarbeidspartnaren til gjennomføringa av prosjektet gjennom innkjøp av varer/tenester frå underleverandørar / (alternativt:) ved å bere ein del av prosjektkostnadene til andre samarbeidspartnarar, som beskrive og talfesta:

[beløp, beskriving av teneste-/varekjøp beløpet dekkjer, eventuelt kva samarbeidspartnar det heilt eller delvis dekkjer kostnadene til]

**Ev.**

**3** **Del av støtta frå Forskingsrådet som tilkjem samarbeidspartnaren for bidrag frå han i prosjektet**

Den prosjektansvarlege utbetaler til samarbeidspartnaren ein del av støtta frå Forskingsrådet til prosjektet, som skal dekkje delar av prosjektkostnadene til samarbeidspartnaren, som beskrive i FoU-kontrakten:

**enten**

eit totalbeløp på NOK [kronebeløpet] når arbeidet er utført og godkjent av den prosjektansvarlege;

**eller**

periodisk utbetaling [periodar og beløp må fastsetjast nærmare]. Den periodiske utbetalinga føreset at samarbeidspartnaren held framdrifta i prosjektet.

**4 Prosjektgjennomføring**

Samarbeidspartnaren forpliktar seg til å gjennomføre arbeidet i samsvar med føresegnene i FoU-kontrakten.

Samarbeidspartnaren har personal- og økonomiansvar for personalet som blir stilt til rådvelde, og har oppgåveplikt for personlege tildelingar og arbeidsgivaransvar for sine tilsette i prosjektet.

Samarbeidspartnaren skal rettleie og følgje opp arbeidet eige personale gjer i prosjektet, og samarbeide med den prosjektansvarlege og eventuelle andre samarbeidspartnarar om den nærmare tilrettelegginga, utføringa og oppfølginga av samarbeidet.

Samarbeidspartnaren pliktar å sikre at dei som utfører arbeid i prosjektet på vegner av vedkommande, respekter dei føresegnene som går fram av denne avtalen, og skal bl.a. etablere nødvendige avtalar som sikrar samarbeidspartnaren rett til å overta alle rettane til prosjektresultata og rett til å utnytte desse.

Samarbeidspartnaren pliktar, viss mogleg, å eigenarkivere fagfellevurderte vitskaplege artiklar som byggjer på forsking heilt eller delvis finansiert av Forskingsrådet, i eigna, opne digitale arkiv, føresett at slik arkivering ikkje kjem i konflikt med dei akademiske og juridiske rettane til forfattaren.

**4 Kostnadsrekneskap mv.**

Samarbeidspartnaren skal føre og rapportere kostnadsrekneskap som grunnlag for utarbeiding av prosjektrekneskap, jf. Generelle vilkår punkt 3 og 5. Prosjektfinansieringa og prosjektkostnadene skal gå fram av den offisielle rekneskapen til samarbeidspartnaren.

**5. Eigedomsrett, utnyttingsrett og lisensiering mv.**

Samarbeidspartnaren samtykkjer til at den prosjektansvarlege tilkjem alle rettane til forskingsinfrastruktur innkjøpt for midlane til prosjektet (ev. med midlar frå samarbeidspartnaren) og til prosjektresultata. Elles blir rettane til prosjektresultata og prosjektbakgrunnen regulert slik det går fram av Generelle vilkår punkt 8.3.

Dato/stad

---------------------------------------- ---------------------------------------

Underskrifta til samarbeidspartnaren Den prosjektansvarlege v/adm. ansvarleg

(person som har myndigheit til å

binde verksemda)